ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «14»сентябры
	№ 139
	Москва шаары




Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) ортосунда ташууларды навигациялык пломбаларды колдонуу менен көзөмөлдөөдө маалыматтык өз ара аракеттенүү жөнүндө

2022-жылдын 19-апрелиндеги Евразия экономикалык бирлигинде ташууларды көзөмөлдөө үчүн навигациялык пломбаларды пайдалануу жөнүндө макулдашуунун 12-беренесинин 2-пунктунун экинчи жана үчүнчү абзацтарына ылайык Евразия экономикалык комиссиясынын Коллегиясы чечти:
1. Төмөнкүдөй болуп аныкталсын:
	Ташууларды навигациялык пломбаларды колдонуу менен көзөмөлдөө учурунда Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) ортосундагы маалыматтык өз ара аракеттенүү № 1 тиркемеге ылайык тартипте жүргүзүлөт;
Евразия экономикалык бирлигине мүчө мамлекеттердин ыйгарым укуктуу операторлору (органдары) ар бир көзөмөлгө алынган ташуу боюнча маалымдар менен № 2 тиркемеге ылайык курамда алмашат.
2.  Ушул чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын төрагасы
	
М. Мясникович

	БЕКИТИЛДИ
Евразия экономикалык комиссиясынын
Коллегиясынын 2023-жылдын 
14-сентябрындагы 
№ 139 чечими менен



Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) ортосунда ташууларды навигациялык пломбаларды колдонуу менен көзөмөлдөөдө 
маалыматтык өз ара аракеттенүү
ТАРТИБИ

I. Жалпы жобо
1. Ушул Тартип Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) (мындан ары – ыйгарым укуктуу операторлор, мүчө мамлекеттер) ортосунда 2022-жылдын 
19-апрелиндеги Евразия экономикалык бирлигинде ташууларды көзөмөлдөө үчүн навигациялык пломбаларды пайдалануу жөнүндө макулдашууга ылайык ташууларды навигациялык пломбаларды колдонуу менен көзөмөлдөө учурунда маалыматтык өз ара аракеттенүү эрежелерин аныктайт.
Ушул Тартип анын аймагында ташууну көзөмөлдөө башталган мүчө мамлекеттен башка мүчө мамлекеттин улуттук операторунун маалымат тутумунда катталган навигациялык пломбаны колдонууда пайдаланылат.
2. Ушул Тартиптин максаттары үчүн төмөнкүлөрдү билдирген түшүнүктөр колдонулат:
«ташууну аяктоочу оператор» – анын аймагында көзөмөлдөнүүчү объектти ташуу аяктаган жерде жайгашкан мүчө мамлекеттин ыйгарым укуктуу оператору;
«ташууну көзөмөлдөөчү оператор» – анын аймагында көзөмөлдөөчү объектти ташуу башталган мүчө мамлекеттин ыйгарым укуктуу оператору; 
«көзөмөлдөөчү оператор» – анын аймагы аркылуу көзөмөлдөөчү объектти ташуу жүргүзүлгөн, жүргүзүлүп жаткан же пландаштырылган мүчө мамлекеттин ыйгарым укуктуу оператору (анын ичинде ташууну аяктоочу оператор). Мында ташууну көзөмөлдөөчү объекттин байкоо жүргүзүүчү оператору байкоо жүргүзүү операторлорунун катарына кирбейт; 
«каттоо оператору» – навигациялык пломбанын маалыматтык тутумунда катталган улуттук оператор анын аймагында жайгашкан мүчө мамлекеттин ыйгарым укуктуу оператору;
«башка жактын пломбасы» – ушул пломбаны колдонуу менен көзөмөлдөө жүргүзүүчү улуттук оператордон башка улуттук оператордун маалыматтык тутумунда катталган навигациялык пломба;
«навигациялык пломбанын технологиялык маалыматтары» –навигациялык пломбанын географиялык координаттары, анын кыймылынын ылдамдыгы, бул координаттарды аныктоо датасы жана убактысы, навигациялык пломбанын энергия булагынын заряд деңгээли жөнүндө навигациялык пломбадан алынган дайындар.
Ушул Тартипте колдонулуучу башка түшүнүктөр 2014-жылдын 
29-майындагы Евразия экономикалык бирлиги жөнүндө Келишимде, Евразия экономикалык бирлигинин Бажы кодексинде, 2022-жылдын 19-апрелиндеги Евразия экономикалык бирлигинин аймагында навигациялык пломбаларды пайдалануу жөнүндө макулдашууда жана Евразия экономикалык бирлигинин органдарынын актыларында аныкталган маанилерде колдонулат.
3. Ыйгарым укуктуу операторлор маалымат келип түшкөнүнө жараша автоматтык режимде билдирүүлөрдү кабыл алууну, иштеп чыгууну жана жөнөтүүнү күнү-түнү камсыздайт.
4. Эгерде билдирүүнү (суроо-талапты) жөнөтүүчү жана алуучу бир болсо, мындай билдирүү (суроо-талап) жөнөтүлбөйт.
5. Эгерде билдирүүнү (суроо-талапты) бир алуучу бир нече жолу жасаса, мындай билдирүү (суроо-талап) кайталанбайт. 
6. Суроо-талапты жөнөтүүчүгө жооп суроо-талапты алуучу тарабынан жөнөтүлөт.
7. Ушул Тартипти ишке ашыруунун алкагында маалыматтык өз ара аракеттенүүнү жүргүзүүдө таблицада келтирилген окуялардын коддору колдонулат.
Таблица 

	Окуянын коду
	Окуянын аталышы

	А02
	пломбалоочу элементтин туташтырылышы

	А03
	навигациялык пломбаны активдештирүү

	А04
	навигациялык пломбаны өчүрүү

	А05
	пломбалоочу элементтин ажыратылышы 

	А06
	навигациялык пломбадан маалыматты жок кылуу

	А07
	навигациялык пломбадан билдирүүлөрдү багыттоонун мезгилин өзгөртүү

	А08
	навигациялык пломбаны алмаштыруу 

	В01
	өзгөчө абалдын жаралуусу жана (же) санкцияланбаган аракетти жүзөгө ашыруу





II. Башка пломбаны колдонуу мүмкүндүгүн текшерүү
8. Башка жактын пломбасын колдонуу мүмкүнчүлүгүн тастыктоо үчүн ташууну көзөмөлдөө оператору (көзөмөлдөө оператору) ар бир көзөмөлдөнүүчү ташуу боюнча Евразия экономикалык бирлигине мүчө мамлекеттердин ыйгарым укуктуу операторлору (органдары) өз ара алмашуучу маалымдар курамынын I бөлүмүндө каралган маалымдарды камтыган навигациялык пломба жөнүндө маалымат суроо-талабын каттоочу операторго жөнөтөт (Евразия экономикалык комиссиясынын Коллегиясынын 2023-жылдын 14-сентябрындагы  №139 чечимине  №2 тиркемеси) (мындан ары – маалымдар курамы)
Мындай суроо-талапка жооп маалымдар курамынын II бөлүмүндө каралган маалымдарды камтууга тийиш.
9. Каттоо оператору жөнүндө маалымдар жок болгон учурда ушул Тартиптин 8-пунктунда көрсөтүлгөн суроо-талап бардык мүчө мамлекеттердин ыйгарым укуктуу операторлоруна жөнөтүлөт.

III. Маалыматты жазуу, навигациялык пломбаны активдештирүү жана ташууну көзөмөлдөөнүн башталышы
10. Маалыматты жазуу үчүн ташууну көзөмөлдөө оператору маалымдар курамынын V бөлүмүндө каралган маалымдарды камтыган суроо-талапты каттоо операторуна жөнөтөт.
Мындай суроо-талапка жооп маалымдар  курамынын VI бөлүмүндө каралган маалымдарды камтууга тийиш.
11. Башка тараптын пломбасын активдештирүү үчүн ташууну көзөмөлдөө оператору окуянын «А03» кодун жана активдештирүүгө уруксат берүү жөнүндө чечимди кабыл алган контролдоочу органдын (бар болсо) аталышын көрсөтүү менен маалымдар  курамынын III бөлүмүндө каралган маалымдарды камтыган навигациялык пломбаны активдештирүү жөнүндө суроо-талапты каттоо операторуна жөнөтөт. 
Мындай суроо-талапка жооп окуянын «А03» кодун көрсөтүү менен маалымдар курамынын IV бөлүмүндө каралган маалымдарды камтууга тийиш. 
12. Навигациялык пломбаны активдештиргенден кийин ташууну көзөмөлдөөчү оператор байкоо жүргүзүүчү «01» кодун көрсөтүү менен маалымдар курамынын VII бөлүмүндө каралган маалымдарды камтыган ушул навигациялык пломбаны колдонуу менен ташууну көзөмөлдөөнүн башталышы жөнүндө билдирүүнү байкоо жүргүзүүчү операторлорго жана каттоочу операторго жөнөтөт.

IV. Көзөмөлдөө объектисине байкоо жүргүзүү
13. Каттоо оператору навигациялык пломбанын технологиялык дайындарын алгандан кийин ташууну көзөмөлдөөчү операторду аныктайт жана маалымдар курамынын VIII бөлүмүндө каралган маалымдарды камтыган билдирүүнү ташууну көзөмөлдөөчү операторго жөнөтөт. 
Навигациялык пломбанын технологиялык дайындарынын курамына киргизилген географиялык координаттардын тизмеси глобалдык навигациялык спутник тутумдарынан алынган дайындардын негизинде навигациялык пломба тарабынан түзүлөт жана ушул пломба жана аны каттоочу оператордун ортосундагы маалыматтык өз ара аракеттенүүнүн белгиленген мезгилинен кем эмес мөөнөттө жөнөтүлөт.
14. Ушул Тартиптин 13-пунктунда көрсөтүлгөн билдирүүнү алгандан кийин ташууну көзөмөлдөөчү оператор байкоо жүргүзүүчү «03» кодун көрсөтүү менен маалымдар курамынын VII бөлүмүндө каралган маалымдарды камтыган билдирүүнү байкоо жүргүзүүчү операторлорго жөнөтөт.
15. Навигация пломбасынан билдирүүлөрдү жөнөтүү (анын ичинде мүчө мамлекеттин чек арасынан өткөндө) мезгилин өзгөртүү үчүн байкоо жүргүзүүчү оператор окуянын «А07» кодун көрсөтүү менен маалымдар курамынын III бөлүмүндө каралган маалымдарды камтыган суроо-талапты каттоо операторуна жөнөтөт.
Мындай суроо-талапка жооп окуянын «А07» кодун көрсөтүү менен маалымдар курамынын III бөлүмүндө каралган маалымдарды камтууга тийиш.
16. Навигациялык пломбадан билдирүүлөрдү жөнөтүү мезгили ийгиликтүү өзгөртүлгөн учурда байкоо жүргүзүүчү оператор окуянын «А07» кодун көрсөтүү менен маалымдар курамынын IV бөлүмүндө каралган маалымдарды камтыган билдирүүнү байкоо жүргүзүүчү операторлорго жөнөтөт.

V. Көзөмөлдөөчү объекттерди ташууларды контролдоо
17. Көзөмөлдөөчү объекттерди ташууларды контролдоо максатында зарыл болгон учурда байкоо жүргүзүүчү оператор маалымдар курамынын XI бөлүмүндө каралган маалымдарды камтыган суроо-талапты ташууну көзөмөлдөөчү операторго жөнөтөт.
Мындай суроо-талапка жооп маалымдар курамынын XII бөлүмүндө каралган маалымдарды камтууга тийиш.
18. Эгерде ташуунун уникалдуу номери белгисиз болсо, анда объекттерди ташууга көзөмөлдөөнү контролдоо максатында байкоо жүргүзүүчү оператор ташууну көзөмөлдөө операторуна, анда маалымат берилүүгө тийиш болгон мезгилди жана суроо-талап түрүнүн «Т0» кодун көрсөтүү менен маалымдар курамынын IX бөлүмүндө каралган маалымдарды камтыган суроо-талапты ташууну көзөмөлдөөчү операторго жөнөтө алат.
Мындай суроо-талапка жооп маалыматтар курамынын X бөлүмүндө каралган маалымдарды камтууга тийиш.
19. Ташууларга контролдоо жүргүзүү учурунда байкоо жүргүзүүчү оператор каттоочу операторго маалымдар берилүүгө тийиш болгон мезгилди жана суроо-талаптын түрүнүн «Т1» кодун көрсөтүү менен маалымдар курамынын IX бөлүмүндө каралган маалымдарды камтыган суроо-талапты  каттоо операторуна жөнөтө алат.
Мындай суроо-талапга жооп маалымдар курамынын VIII бөлүмүндө каралган маалымдарды, анын ичинде убакыттын белгисин (суроо-талапта көрсөтүлгөн мезгилдин чегинде) көрсөтүү менен бул навигациялык пломбадан алынган маалымдарды камтууга тийиш.

VI. Навигациялык пломбаны өчүрүү 
20. Навигациялык пломбаны өчүрүү үчүн ташууну аяктоочу оператор каттоочу операторго окуянын «А04» кодун жана өчүрүүгө уруксат берүү жөнүндө чечимди кабыл алган контролдоочу органдын (бар болсо) аталышын көрсөтүү менен маалымдар курамынын III бөлүмүндө каралган маалымдарды камтыган суроо-талапты ташууну көзөмөлдөөчү оператор аркылуу каттоо операторуна жөнөтөт.
Мындай суроо-талапка жооп окуянын «А04» кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
21. Көзөмөлдөөчү оператор каттоочу оператордон навигациялык пломбаны өчүрүү жөнүндө маалыматты алгандан кийин «02» көзөмөлдөө кодун көрсөтүү менен маалымдар курамынын VII бөлүмүндө каралган маалымдар камтылган ташууну көзөмөлдөөнүн аяктагандыгы жөнүндө билдирүүнү байкоо жүргүзүүчү операторлорго жана каттоо операторуна жөнөтөт.
Ташууну көзөмөлдөө үчүн эки же андан көп навигациялык пломба колдонулган учурда көрсөтүлгөн билдирүү ошол ташууну көзөмөлдөө үчүн колдонулуучу бардык навигациялык пломбалар өчүрүлгөндөн кийин жөнөтүлөт. 
22. Пломбалоочу элементти аралыктан ачуу учурунда ташууларды аяктоо оператору окуянын «А05» кодун көрсөтүү менен маалымдар курамынын III бөлүмүндө каралган маалымдар камтылган суроо-талапты ташууну көзөмөлдөөчү оператор аркылуу каттоо операторуна жөнөтөт. 
Мындай суроо-талапка жооп окуянын «D1» кодун жана аралыктан жүргүзүлүүчү операциянын «D1» кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
23. Навигациялык пломбанын пломбалоочу элементи атайын түзүлүштү колдонуу менен ажыратылган учурда ташууларды аяктоочу оператор окуянын «А05» кодун жана аралыктан жүргүзүлүүчү операциянын «D0» кодун көрсөтүү менен маалымдар курамынын IV бөлүмүндө каралган маалымдар камтылган билдирүүнү каттоо операторуна ташууну көзөмөлдөөчү оператор аркылуу жөнөтөт.

VII. Навигациялык пломбаны алмаштыруу 
24. Көзөмөлдөнүүчү объектиге байкоо жүргүзүү үчүн колдонулуучу навигациялык пломбаны алмаштырууда байкоо жүргүзүүчү оператор окуянын «А08» кодун жана навигациялык пломбаны алмаштыруу жөнүндө чечим кабыл алган контролдоочу органдын аталышын көрсөтүү менен маалымдар курамынын IV бөлүмүндө каралган маалымдарды камтыган, навигациялык пломбаны алмаштыруу жөнүндө билдирүүнү ташууну көзөмөлдөөчү операторго жөнөтөт. 
25. Ушул Тартиптин 24-пунктунда көрсөтүлгөн билдирүүнү алгандан кийин ташууну көзөмөлдөөчү оператор окуянын «А04» кодун жана «Алмаштыруу» навигациялык пломбасын өчүрүүнүн себебин көрсөтүү менен маалымдар курамынын III бөлүмүндө каралган маалымдарды камтыган өчүрүүгө карата суроо-талапты алмаштыруучу пломбаны каттоочу операторго жөнөтөт.
Мындай суроо-талапка жооп окуянын «А04» кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
26. Ушул Тартиптин 24-пунктунда көрсөтүлгөн билдирүүнү алгандан кийин ташууларды көзөмөлдөө оператору ушул Тартиптин 10-пунктунда көрсөтүлгөн суроо-талапты алмаштыруучу пломбаны каттоочу операторго жөнөтөт.
Навигациялык пломбага маалымат ийгиликтүү жазылган тастыктоосун алгандан кийин ташууну көзөмөлдөөчү оператор окуянын «А03» кодун көрсөтүү менен маалымдар курамынын IV бөлүмүндө каралган маалымдарды камтыган пломбанын активдештирилгендиги жөнүндө билдирүүнү алмаштыруучу пломбаны каттоочу операторго жөнөтөт.
Мындай билдирүүгө жооп окуянын «А03» кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
27. Ушул Тартиптин 25-пунктунун экинчи абзацында жана 26-пунктунун үчүнчү абзацында көрсөтүлгөн билдирүүлөрдү алгандан кийин ташууну көзөмөлдөөчү оператор көзөмөлдөөнүн «06» кодун көрсөтүү менен пломбаны алмаштыруу жөнүндө маалымдар курамынын VII бөлүмүндө каралган маалымдарды камтыган билдирүүнү көзөмөлдөө операторлоруна жөнөтөт.

VIII. Көзөмөлдөө объектисине байкоо жүргүзүүнү токтотпостон 
навигациялык пломбаны алып салуу
28. Навигациялык пломбаны өчүрбөстөн аралыктан алып салуу жөнүндө чечимди кабыл алууда көзөмөлдөөчү оператор окуянын «А05» кодун жана мындай пломбаны алып салуу жөнүндө чечимди кабыл алган контролдоочу органдын (бар болсо) аталышын көрсөтүү менен навигациялык пломбанын пломбалоочу элементин ачууга карата суроо-талапты ташууну көзөмөлдөөчү оператор аркылуу каттоочу операторго жөнөтөт.
Мындай суроо-талапка жооп окуянын «А05» кодун жана «D1» аралыктан жүргүзүлүүчү операциянын кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
29. Навигациялык пломбанын пломбалоочу элементин ажыратуу үчүн атайын түзүлүштү колдонгон учурда байкоо жүргүзүүчү оператор окуянын «А05» кодун жана «D1» аралыктан жүргүзүлүүчү операциянын кодун жана мындай пломбаны алып салуу жөнүндө чечимди кабыл алган контролдоочу органдын (бар болсо) аталышын көрсөтүү менен маалымдар курамынын IV бөлүмүндө каралган маалымдарды камтыган навигациялык пломбанын пломбалоочу элементи ажыратылгандыгы жөнүндө билдирүүнү каттоочу операторго ташууну көзөмөлдөөчү оператор аркылуу жөнөтөт. 
30. Байкоо жүргүзүлүүчү объектиге байкоо жүргүзүүнү токтотпостон навигациялык пломбаны алып салгандан кийин контролдоочу орган мурда алынып салынган навигациялык пломбаны кайра салып колдонуу жөнүндө чечим кабыл алса, навигациялык пломбанын пломбалоочу элементи туташтырылгандан кийин байкоо жүргүзүүчү оператор окуянын «А02» кодун жана мындай чечимди кабыл алган контролдоочу органдын аталышын көрсөтүү менен маалымдар курамынын IV бөлүмүндө каралган маалымдар камтылган навигациялык пломбанын пломбалоочу элементин туташтыруу жөнүндө билдирүүнү ташууну көзөмөлдөөчү оператор аркылуу каттоочу операторго жөнөтөт.
31. Эгерде навигациялык пломбаны алып салгандан кийин байкоо жүргүзүлүүчү объектиге байкоо жүргүзүүнү токтотпостон контролдоочу орган мындай навигациялык пломбаны алмаштыруу жөнүндө чечим кабыл алса, маалыматтык өз ара аракеттенүү ушул Тартиптин VII бөлүмүнө ылайык жүргүзүлөт.
32. Эгерде навигациялык пломбаны алып салгандан кийин байкоо жүргүзүлүүчү объектке байкоо жүргүзүүнү токтотпостон контролдоочу орган мындай навигациялык пломбаны өчүрүү жөнүндө чечимин кабыл алса, маалыматтык өз ара аракеттенүү ушул Тартиптин VI бөлүмүнө ылайык жүргүзүлөт.
IX. Өзгөчө кырдаалдын жаралышы
жана (же) санкцияланбаган аракеттердин жүргүзүлүшү 
33. Өзгөчө кырдаалдын жаралышы жөнүндө жана (же) санкцияланбаган аракеттер жүргүзүлгөндүгү тууралуу маалымат алынган учурда каттоочу оператор окуянын «В01» кодун жана маалымдар курамынын XIII бөлүмүнө ылайык өзгөчө кырдаалдын кодун көрсөтүү менен маалымдар курамынын IV бөлүмүндө каралган маалымдарды камтыган билдирүүнү ташууну көзөмөлдөөчү операторго жөнөтөт.
34. Ташууларды көзөмөлдөө оператору ушул Тартиптин 33-пунктунда көрсөтүлгөн билдирүүнү алгандан кийин байкоо жүргүзүүнүн «04» кодун жана маалымдар курамынын XIII бөлүмүнө ылайык өзгөчө кырдаалдын кодун көрсөтүү менен маалымдар курамынын VII бөлүмүндө каралган маалымдарды камтыган билдирүүнү байкоо жүргүзүүчү операторлорго жөнөтөт.
35. Эгерде ага карата өзгөчө кырдаал жаралган жана (же) санкцияланбаган иш-аракет жүргүзүлгөн көзмөлдөнүүчү объект мындай өзгөчө кырдаал жаралган жана (же) санкцияланбаган иш-аракет жүргүзүлгөн мүчө мамлекеттин аймагынан чыгып кетсе, ушул мүчө мамлекеттин көзөмөлдөөчү оператору көзөмөлдөөнүүчү объект анын аймагында жайгашкан мүчө мамлекеттин көзөмөлдөөчү операторуна «07» көзөмөлдөө кодун көрсөтүү менен маалымдар курамынын VII бөлүмүндө каралган маалымдарды камтыган билдирүүнү ташууну көзөмөлдөөчү оператор аркылуу байкоо жүргүзүүчү операторго жөнөтөт.

X. Навигациялык пломбадан маалыматты алып салуу
36. Навигациялык пломбадан маалыматты алып салуу үчүн ташууну көзөмөлдөөчү оператор окуянын «А06» кодун көрсөтүү менен маалымдар курамынын III бөлүмүндө каралган маалымдарды камтыган маалыматты аралыктан алып салуу жөнүндө суроо-талапты каттоо операторуна жөнөтөт.
Мындай суроо-талапка жооп окуянын «А06» кодун көрсөтүү менен маалымдар курамынын IV бөлүмүндө каралган маалымдарды камтууга тийиш.
____________

№ 2 ТИРКЕМЕ
Евразия экономикалык комиссиясынын
Коллегиясынын 2023-жылдын 
14-сентябрындагы № 139 чечимине 

Евразия экономикалык бирлигине мүчө мамлекеттердин ыйгарым укуктуу операторлору (органдары) ар бир көзөмөлдөнүүчү ташуу боюнча алмашкан маалымдардын
КУРАМЫ

I. Суроо-талапта навигациялык пломба жөнүндө маалымат камтылган маалымдардын курамы
1. Навигациялык пломбанын уникалдуу идентификациялык номери
2. Суроо-талап  жөнөтүлгөн Евразиялык экономикалык бирлигине мүчө мамлекеттин ыйгарым укуктуу операторунун (органдын) аталышы

II. Навигациялык пломба жөнүндө маалыматты издөөнүн натыйжалары жөнүндө маалымдар курамы
1. Навигациялык пломбанын уникалдуу идентификациялык номери 
2. Улуттук оператордун аталышы 
3. Навигациялык пломбаны издөө натыйжасынын коду: 
00 – каталар табылган жок, навигациялык пломба улуттук оператордун маалымат тутумунда катталган;
01 – ката: улуттук оператордун маалымат тутумунда навигациялык пломбанын каттоосу жок;
02 – ката: навигациялык пломба улуттук оператордун маалымат тутумунда катталган, пломба көзөмөл жүргүзүү үчүн колдонууга болбойт.

III. Навигациялык пломба менен иш-аракеттерди жүргүзүүгө карата 
суроо-талапта камтылган маалымдар курамы
1. Навигациялык пломбанын уникалдуу идентификациялык номери 
2. Анын маалымат тутумунда навигациялык пломба катталган улуттук оператордун аталышы
3. Окуянын коду
4. Окуянын коду «А03», «А04» же «А08» үчүн ташуунун уникалдуу номери 
5. Навигациялык пломбаны колдонуу жөнүндө чечим кабыл алган контролдоочу органдын аталышы
6. Навигациялык пломба менен жөнөтүлүүчү билдирүүлөрдүн ортосундагы убакыт аралыгы, окуянын «А07» коду менен минуталардын саны (1ден 120га чейин)
7. Окуянын «А04» коду менен навигациялык пломбаны өчүрүүнүн себеби

IV. Навигациялык пломба менен жүргүзүлүүчү аракеттер жөнүндө маалымдар курамы
1. Навигациялык пломбанын уникалдуу идентификациялык номери
2. Ташуунун уникалдуу номери
3. Анын маалымат тутумунда навигациялык пломба катталган улуттук оператордун аталышы
4. Окуянын коду
5. Операциянын натыйжасынын коду:
00 – навигациялык пломба менен болгон аракет катасыз жүргүзүлдү;
01 – навигациялык пломба менен болгон аракетте ката кетирилди;
02 – ката: навигациялык пломба улуттук операторго таандык эмес;
03 – ката: уникалдуу номери менен ташуулар табылган жок;
04 – ката: уникалдуу идентификациялык номери менен көрсөтүлгөн навигациялык пломба мындай уникалдуу номери менен ташууларды көзөмөлдөө үчүн колдонулбайт.
6. Окуянын «А03» – «А05», «А07» же «В01» коду менен навигациялык пломбадан алынган дайындар:
а) аккумулятордук батареянын заряддалган деңгээли;
б) навигациялык пломбадан алынган маалымдар:
географиялык узундугу; 
географиялык кеңдиги;
ташуунун ылдамдыгы; 
убакыттын белгиси.
7. Окуянын «А05» коду менен аралык операциянын коду:
D0 – операцияны атайын түзүлүштү колдонуу менен жүргүзүү жөнүндө билдирүү;
D1 – операцияны аралыктан жүргүзүүгө суроо-талап
8. Окуянын «А02», «А05», «А06» же «А08» коду менен навигациялык пломба менен аракеттенүү жөнүндө чечим кабыл алган контролдоочу органдын аталышы
9. Окуянын «А07» коду менен навигациялык пломбадан билдирүүлөрдү жөнөтүүнүн мезгилдүүлүгү 
10. Окуянын «В01» коду менен ушул документтин XIII бөлүмүнө ылайык коду 
11. Окуянын «А08» коду менен:
а) жаңы навигациялык пломбанын уникалдуу идентификациялык номери;
б) навигациялык пломба анын маалымат тутумунда катталган улуттук оператордун аталышы;
в) навигациялык пломбаны алмаштыруунун себептери;
г) навигациялык пломбаны алмаштырган жери, датасы жана убакыты;
д) навигациялык пломбаны алмаштырууну жүргүзгөн жактар;

V. Навигациялык пломбага маалыматты жазууга карата суроо-талапта камтылган маалымдар курамы
1. Навигациялык пломбанын уникалдуу идентификациялык номери
2. Суроо-талап жөнөтүлгөн улуттук оператордун аталышы
3. Ташуунун уникалдуу номери
4. Навигациялык пломбага жазуу үчүн маалымдар 
5. Навигациялык пломбаны активдештирүүгө контролдоочу органдын уруксаты бар экенинин белгиси

VI. Навигациялык пломбага маалыматты жазуунун жыйынтыктары жөнүндө маалымдар курамы
1. Навигациялык пломбанын уникалдуу идентификациялык номери
2. Билдирүүнү жөнөткөн улуттук оператордун аталышы
3. Жыйынтыктын коду: 
01 – аралыктан ийгиликтүү жүктөө;
09 – жүктөөдөгү ката

VII. Ташууну көзөмөлдөөчү жөнүндө маалымдардын курамы 
1. Ташуунун уникалдуу номери
2. Ташууну көзөмөлдөөчү улуттук оператордун аталышы
3. Көзөмөлдөө коду:
01 – көзөмөлдөөнүн башталышы;
02 – көзөмөлдөөнүн аякташы;
03 – ташуу жөнүндө маалымдар;
04 – өзгөчө кырдаал жана (же) санкцияланбаган иш-аракет;
05 – байкоо жүргүзүүнү токтотпостон навигациялык пломбаны алып салуу;
06 – навигациялык пломбаны алмаштырууга байланыштуу аны өчүрүү;
07 – өзгөчө кырдаал жаралган жана (же) санкцияланбаган иш-аракет жүргүзүлгөн учурда мүчө мамлекеттин чек арасы аркылуу көзөмөл жүргүзүлүүчү объектти ташуу
4. Навигациялык пломба жөнүндө маалымдар:
а) навигациялык пломбанын уникалдуу идентификациялык номери;
б) навигациялык пломба анын маалымат тутумунда катталган улуттук оператордун аталышы;
в) навигациялык пломбадан алынган дайындар:
аккумулятордук батареянын заряддалган деңгээли;
навигациялык пломба жөнүндө дайындар:
географиялык узундугу;
географиялык кеңдиги; 
ташуунун ылдамдыгы; 
убакыт белгиси.
г) көзөмөлдөөчү «04» коду менен ушул документтин XIII бөлүмүнө ылайык коду
5. Көзөмөлдөөчү «06» коду менен жаңы навигациялык пломбанын уникалдуу идентификациялык номери 

VIII. Навигациялык пломбадан алынган технологиялык дайындар жөнүндө маалымдар курамы
1. Навигациялык пломбанын уникалдуу идентификациялык номери 
2. Навигациялык пломбадан алынган дайындар:
а) аккумулятордук батареянын заряддалган деңгээли:
б) навигациялык пломба жөнүндө дайындар:
географиялык узундугу;
географиялык кеңдиги;
ташуунун ылдамдыгы; 
убакыт белгиси.

IX. Навигациялык пломбанын уникалдуу идентификациялык номери боюнча суроо-талаптын маалыматы камтылган маалымдар курамы
1. Навигациялык пломбанын уникалдуу идентификациялык номери
2. Маалымдарды берүү мезгили:
а) башталган убакыттын белгиси;
б) аяктаган убакыттын белгиси
3. Суроо-талаптын тибинин коду: 
Т0 – навигациялык пломбанын уникалдуу идентификациялык номери боюнча ташуулардын уникалдуу номерлерине суроо-талап;
Т1 – навигациялык пломбанын технологиялык дайындары жөнүндө суроо-талап.

X. Навигациялык пломбанын уникалдуу идентификациялык номери боюнча ташуулардын уникалдуу номерлери жөнүндө маалымдар курамы
1. Навигациялык пломбанын уникалдуу идентификациялык номери 
2. Суроо-талапты иштетүүнүн жыйынтыгынын коду:
01 – навигациялык пломбанын уникалдуу идентификациялык номери боюнча маалымдар табылган жок;
02 – навигациялык пломбанын уникалдуу идентификациялык номери боюнча маалымдар табылды.
3. Ташуунун уникалдуу номери
XI. Ташуунун уникалдуу номери боюнча көзөмөлдөө жөнүндө маалыматтын суроо-талапында камтылган маалымдар курамы
1. Ташуунун уникалдуу номери
XII. Ташуунун уникалдуу номери боюнча көзөмөлдөнүүчү объект жөнүндө маалымдар курамы
1. Ташуунун уникалдуу номери
2. Иштетүү жыйынтыгынын коду:
01 – ташуунун уникалдуу номери боюнча маалымдар табылган жок;
02 – ташуунун уникалдуу номери боюнча маалымдар табылды.
3. Ташуу жөнүндө дайындар:
а) көзөмөлдөө коду:
01 – көзөмөлдөөнүн башталышы;
02 – көзөмөлдөөнүн аякташы;
03 – ташуу жөнүндө маалымдар;
04 – өзгөчө кырдаал жана (же) санкцияланбаган иш-аракет;
05 – байкоо жүргүзүүнү токтотпостон навигациялык пломбаны алып салуу;
а) географиялык узундугу;
б) географиялык кеңдиги;
в) ташуунун ылдамдыгы; 
г) убакыт белгиси;
д) көзөмөлдөөчү «04» коду менен ушул документтин XIII бөлүмүнө ылайык коду;
е) жаңы навигациялык пломбанын уникалдуу идентификациялык номери (көзөмөлдөөчү «06» коду менен). 
4. Навигациялык пломба жөнүндө маалымдар:
а) навигациялык пломбанын уникалдуу идентификациялык номери;
б) навигациялык пломба анын маалымат тутумунда катталган улуттук оператордун аталышы;
в) навигациялык пломбадан алынган дайындар:
аккумулятордук батареянын заряддалган деңгээли;
географиялык узундугу;
географиялык кеңдиги;
ташуунун ылдамдыгы; 
убакыт белгиси;
окуянын коду
XIII. Навигациялык пломба менен алар жаралышы мүмкүн болгон өзгөчө кырдаалдардын (санкцияланбаган иш-аракеттердин) классификатору
Таблица
	Коду
	Аталышы

	01
	навигациялык пломбанын пломбалоо элементинин бүтүндүгү бузулушу

	02
	навигациялык пломбанын электрондук бөгөт корпусунун бүтүндүгү бузулушу

	03
	50 кмден ашык же ташуунун шарттарына жараша контролдоочу орган тарабынан белгиленген башка параметр аралыкка автотранспорт менен ташуу маршрутунан четтөөсү

	04
	навигациялык пломбанын иштебей калуусу

	Коду
	Аталышы

	05
	Навигациялык пломбанын заряддоо булагынын (аккумуляторунун) заряддалган деңгээли 15%га төмөн

	06
	навигациялык пломба менен маалыматтык тутумунда  мындай навигациялык пломба катталган улуттук оператордун ортосундагы маалыматтык өз ара аракеттенүүнүн биринин артынан бири келүүчү 2 мезгил аралыгында навигациялык пломбанын технологиялык дайындарын камтыган билдирүүлөрү ташууну көзөмөлдөө операторуна келбей калуусу


	07
	санкцияланбаган аракеттер 



____________


